|  |
| --- |
| **Dotazník: Automatizovaný zber údajov a vykazovanie podnikových štatistík** |
| **NÁZOV ORGANIZÁCIE:** Kliknite alebo ťuknite sem a zadajte text. |
| **KONTAKTNÉ INFORMÁCIE (e-mail, tel, atď.)**: Kliknite alebo ťuknite sem a zadajte text. |
| **NÁZOV ERP SOFTVÉRU:** Kliknite alebo ťuknite sem a zadajte text. |
| **DEFINOVANIE PROBLÉMU:** |
| V súčasnosti prebieha zber štatistických údajov od spravodajských jednotiek (hospodárske subjekty / podnikatelia / firmy – ďalej len „Firmy“) prostredníctvom webových formulárov, ktoré Firmy vypĺňajú po prihlásení sa na webový portál. Každá Firma tam má „svoje“ štatistické formuláre, ktoré je povinná v zmysle zákon o štátnej štatistike vyplniť v požadovaných termínoch (najčastejšie do 17. dňa v mesiaci za predchádzajúce obdobie).Jednotlivé formuláre sa skladajú zo sekcií s jednotlivými položkami v danej sekcii, ktoré sú častokrát údajmi, ktoré sú priamo obsiahnuté v účtovných alebo mzdových / personálnych systémoch, ako sú napr.:* Tržby za vlastné výkony a tovar v EUR
* Priemerný evidenčný počet zamestnancov vo fyzických osobách
* Mzdy a náhrady mzdy zamestnancov
* a pod.

V dnešnej dobe je teda „neakceptovateľné“ aby takéto typy údajov museli Firmy manuálne zadávať do webových formulárov a preto sa ŠU rozhodol spraviť analýzy možnosti využitia údajov z ERP systémov na úplnú alebo čiastočnú automatizáciu zberu, k čomu potrebuje poznať aj názor práve poskytovateľov ERP systémov.V prílohe tohto dotazníka je vybrané jedno štatistické zisťovanie, na ktorom je možné vidieť dátové polia, ktoré sa zbierajú v rámci štatistického zberu. |
| **Odpovedzte, prosím, na nasledujúce otázky:** |
| 1. Boli by ste ochotní spolupracovať so Štatistickým úradom SR na vytvorení štandardizovaných postupov zberu údajov v rámci štatistických zisťovaní prostredníctvom Vášho existujúceho riešenia ERP využitím automatizovaného zberu vybraných ukazovateľov štatistických zisťovaní?

[ ]  Áno / [ ]  Nie |
| 1. Ak áno, boli by ste ochotní podieľať sa na vývoji a implementácii štatistického takéhoto riešenia / modulu / API pre zber štatistických údajov Firiem, ktorý by ich nahrával na server pre zber a spracovanie údajov pomocou softvérovej knižnice?

Ktoré z nasledujúcich funkcionalít by malo poskytnuté API na strane štatistického úradu umožňovať:[ ]  Kompilácia údajov.[ ]  Validácia údajov podľa definícií prieskumu.[ ]  Automatické pripojenie, autentifikácia a upload.[ ]  Automatické sťahovanie definícií prieskumov a správy o overení. |
| 1. Preferované formy spolupráce. Viete si predstaviť, že by prepojenie fungovalo nasledovne?:

[ ]  Automatizácia zberu bola riešená na strane Firmy a to tak, že by sa štruktúra formuláru preniesla do ERP systému, automatizovane by sa vyplnili vybrané polia, doplnili manuálne zvyšné údajov a takto vyplnený formulár by sa odoslal cez API späť na ŠÚ?[ ]  V ERP systéme by sa prepojili informácie s konkrétnymi poľami štatistického formulára (napr. pole formulára priem 1 - 12Tržby za vlastné výkony a tovar v EUR sekcie 1 by boli spárované so súčtom syntetických účtov 601, 602, 604, 606, 607) , pričom následne po prihlásení sa na web ŠU by sa cez API tieto dáta preniesli do „živého“ formulára, kde by sa predvyplnili a Firma by len doplnila zvyšné údaje a potvrdila ich správnosť |
| 1. Do akej miery by ste boli ochotní sa finančne podieľať na implementácii štatistického modulu?

[ ]  Na vlastné náklady bez finančného zaťaženia spravodajských jednotiek.[ ]  Formou grantu (napr. schéma de miminis)[ ]  Na náklady spravodajských jednotiek. |
| Aké iné riešenie by ste odporúčali implementovať pre potreby vyťažovania údajov z Vášho ERP systému pre potreby zberu štatistických údajov?Kliknite alebo ťuknite sem a zadajte text. |
| Komentáre: Kliknite alebo ťuknite sem a zadajte text. |
| **Ďakujeme vám za účasť v tomto dotazníku. Nezabudnite prosím uložiť zmeny do tohto dokumentu. V prípade akýchkoľvek otázok nás neváhajte kontaktovať na:** **xxx@yyy.zz** |

# Príloha – Analýza vybraných modulov štatistického zisťovania

V nasledujúcej časti sú rozanalyzované niektoré moduly štatistických zisťovaní s definovaním možnosti využitia údajov z ERP systémov Firiem.

## Sekcia 100064 - Obstarali, predali, resp. odovzdali ste dlhodobý majetok v priebehu sledovaného obdobia?

### Všeobecné informácie pre prepojenie systémov

* Zdroj údajov: súvaha
* Software: účtovníctvo
* Navrhované zlepšenie: binárne vyhodnotenie na základe pohybov na účtoch súvahy, rozdelenie na 2 plnenia:
	+ Obstaranie dlhodobého majetku
	+ Predaj alebo odovzdanie dlhodobého majetku
* Forma: zaslanie agregovaných strán MD a D pre účty hlavnej knihy 041, 042, 043, 011, 012, 013, 014, 021, 022, 023, 024, 031

### Analýza položiek sekcie

**Obstaranie dlhodobého majetku**

Agregované pohyby na účtoch 041, 042, 043. Pokiaľ je nenulový obrat na strane MD, bol obstaraný dlhodobý majetok a formulár sa vyhodnotí ako True

**Predaj alebo odovzdanie dlhodobého majetku:**

Agregované pohyby na účtoch 011, 012, 013, 014, 021, 022, 023, 024, 031. Pokiaľ je nenulový obrat na strane D, nastal úbytok dlhodobého majetku a formulár sa vyhodnotí ako True

## Sekcia - 112a Obstaranie a predaj dlhodobého majetku

### Všeobecné informácie pre prepojenie systémov

* Zdroj: výsledkové účty, súvaha
* software: účtovníctvo
* Navrhované zlepšenie: plnenie z importu z účtovníctva pre vybrané polia
* Forma: zaslanie agregovaných strán MD a D pre účty hlavnej knihy 041, 042 a zadefinované analytické účty v prípade, že prebehlo mapovanie

### Analýza položiek sekcie

|  |  |  |
| --- | --- | --- |
| Pole | Obstaranie dlhodobého majetku v sledovanom štvrťroku (v obstarávacej cene) | Predaj a odovzdanie dlhodobého majetku v sledovanom štvrťroku (v predajnej cene) |
| Obstaranie dlhodobého nehmotného majetku | 041 MD | 641 D\* |
| Obstaranie dlhodobého hmotného majetku | 042 MD | 641 D\*\* |
| stavby  | \*\*\* | \*\*\* |
| samostatné hnuteľné veci a súbory vecí  | \*\*\* | \*\*\* |
| stroje, prístroje a zariadenia  | \*\*\* | \*\*\* |
| dopravné prostriedky | \*\*\* | \*\*\* |
| Pozemky | \*\*\* | \*\*\* |

**Vysvetlivky:**

* **\***  na účte 641 sa agregujú všetky predaje dlhodobého majetku. Delenie na dlhodobý nehmotný majetok je možné na úrovni analytického účtu. Navrhované riešenie je dotázať sa respondenta na číslo analytického účtu, na ktorom sa účtujú výnosy z predaja dlh. nhm. majetku a automatizovaný export obratu na tomto analytickom účte. V prípade, že nebude analytický účet zadaný, bude pole vyplnené manuálne
* **\*\***  obdobne ako v prípade dlhod. nhm. majetku, v tomto prípade by respondent zadal analytický účet na ktorý sa účtujú výnosy z predaja dlhod. Hm. majetku. V prípade, že nebude analytický účet zadaný, bude pole vyplnené manuálne
* **\*\*\*** táto úroveň obstarania a predaja dlhodobého hmotného majetku nie je zachytená na úrovni syntetického účtu. Navrhovaný postup je zadanie analytického účtu pre dané pole respondentom pokiaľ takýto účet existuje, alternatívne bude pole vyplnené manuálne

Mapovanie analytických účtov bude potreba zadefinovať v zdrojovom systéme, z ktorého budú dáta posielané. V tomto prípade sa jedná o účtovníctvo.

V rámci exportného modulu zdrojového systému je respondent dotázaný na namapovanie analytického účtu na riadok štatistického zisťovania. Ak je toto mapovanie splnené a analytický účet je prepojený s riadkom, obrat tohto účtu je exportovaný. Rovnaký proces mapovania prebehne na strane webového portálu. Následne bude obrat z účtu spojený s riadkom zisťovania v destinácií, pričom ako kľúč bude použité číslo analytického účtu. Táto informácia bude obsiahnutá v profile firmy na webovom portáli, bude ju potreba zadať pri prvom prihlásení a následne pri dodatočných štatistických zisťovaniach túto informáciu iba udržiavať v platnosti.

## Sekcia 146 Aktíva a pasíva

### Všeobecné informácie pre automatizáciu

* zdroj: súvahové účty
* software: účtovný software
* Forma: agregované stavy súvahových účtov na začiatku a na konci kvartálu

### Analýza položiek sekcie

Sekcia pojednáva o počiatočnom stave na začiatku štvrťroku a následne o konečnom stave na konci štvrťroku. Návod sekcie smeruje k odhadom, sekciu má zmysel exportovať iba v prípade, ak bol štvrťrok uzavretý.

|  |  |  |
| --- | --- | --- |
| Riadok | Zdrojový účet súvahy | Poznámka |
| 1 Dlh. hmotný a nehmontý majetok | Účtovné skupiny 01, 02, 03 |  |
| 2 Oprávky | Účtovné skupiny 07, 08 |  |
| 3 Zásoby - materiál | Stav účtu 111, 112, 119  |  |
| 4 Zásoby – WIP | Stav účtu 121, 122  |  |
| 5 Zásoby - výrobky a zvieratá | Stav účtu 123, 124  |  |
| 6 Zásoby – tovar | Stav účtu 131, 132, 133, 139  |  |
| 7 Finančný majetok | Finančné účty 211, 213,... |  |
| 8 Peniaze | Stav účtov 211, 213  |  |
| 9 Bankové účty | Aktívny zostatok 221, peniaze na ceste 261 |  |
| 10 Majetkové cenné p. | Stavy účtov 061, 062, 063, 069, 251, 257, vrátane opravných položiek 096, 291  |  |
| 11 Z toho akcie | Položky účtov predošlého riadku, typ cenného papieru akcia | Nie je možné jednoducho oddeliť, syntetický účet alebo manuálne |
| 12 Posk. Návratné fin. výpomoci | Objem poskytnutých návratných 066, 067, 351, 255 vrátane opravných položiek 096, 291  | Dokumentácia vyžaduje na konci obdobia obraty účtov 271, 272, 274, 275, 277 navyše, aký je dôvod pre nekonzistenciu? |
| 13 Z toho dlhodobé | Riadok 12 tie, ktoré majú splatnosť dlhšiu ako 1 rok | Mapovanie analytiky alebo manuálne |
| 14 Pohladávky vrátane preddavkov | Stavy 311, 312, 313, 315, 316, 335,, skupina 35 (mimo 251, 355), 371, 374, 375, 376, 378, účty 336, 373, 481 po zohľadnení opravných položiek 391, aktívne zostatky daňových účtov 341, 342, 343, 345, 346, 347, preddavky na DM 051, 052, 053, 314 po úpravách na 095, 391 |  |
| 15 Z toho obch. styk | Riadok 14 obchodná činnosť | Mapovanie analytiky alebo manuálne |
| 16 Vlastné imanie | Stav skupín 41 (mínus 252), 42, 43, 49, rozdiel stavov tried 6 a 5 (zisk alebo strata) | Môže byť nepresné pre neuzavretú výsledovku |
| 17 Z toho akcie  | Hodnota 411, 412 |  |
| 18 Bankové úvery | Stavy účtov 231, 232, 461, 221 pasívny zostatok (kontokorent) |  |
| 19 Prijaté výpomoci | Stavy účtov 241, 249, 361, 365, 471, 479, účet 473 – 255 |  |
| 20 Z toho dlhodobé | Riadok 19 viac ako 1 rok | Mapovanie analytiky alebo manuálne |
| 21 Záväzky vrátane preddavkov | Pasívny zostatok 316, 321, 322, 324, 325, 326, 331, 333, trieda 36 okrem 361, 365, 372, 373, 377, 379, 471, 472, 473 po úprave na 255, 474, 475, 476, 478, 479, pasívna strana 341, 342, 343, 345, 346, 347, záväzky z evidencie 336, 373, 481 |  |
| 22 Z toho z obch. styku | Riadok 21 všetky záväzky z obchodnej činnosti a prijaté preddavky | Mapovanie analytiky alebo manuálne |
| 23 Celkový súhrn aktív a pasív | Spolu majetok netto = spolu vlastné imanie a záväzky |  |

Pri výskume možností vývoja a implementácie riešenia na strane dodávateľov ERP systémov je potreba zistiť, či daný systém umožňuje pridelenie metadát k položkám pohľadávok a záväzkov určujúcich ich povahu obchodného styku ako aj dĺžky finančného majetku. Takéto metadáta môžu byť využité k importu položiek do riadkov:

* 13 poskytnuté finančné výpomoci so splatnosťou nad 1 rok
* 15 pohľadávky z obchodného styku
* 20 prijaté finančné výpomoci so splatnosťou nad 1 rok
* 22 záväzky z obchodného styku